《岑公洞》
宋代·陈邕

武陵种桃人，香山茹芝老。
世变百战酣，仙境一蹴倒。
炀虐浮於秦，海宇争飞{羽包}。
人间别有天，海上应无岛。
我行经南浦，奇迹事幽讨。
出门霜落木，呼渡江空潦。
莫言不能饮，笑起同醉倒。
何以侑我觞，泉音玉琴操。

作者简介：陈邕，安和父，衡山（今属湖南）人。孝宗淳熙八年（一一八一）进士。光宗绍熙五年（一一九四）除秘书省正字。宁宗庆元二年（一一九六）进校书郎，添差通判江州。事见《南宋馆阁录》卷八、九。今录诗三首。